pythainlp/thai-wiki-dataset-v3 huggingface dataset:
พิทักษ์ อินทรวิทยนันท์

นายพิทักษ์ อินทรวิทยนันท์ อดีตรองนายกรัฐมนตรี ในรัฐบาลพันตำรวจโททักษิณ ชินวัตร รัฐมนตรีประจำสำนักนายกรัฐมนตรี และรัฐมนตรีช่วยว่าการกระทรวงการต่างประเทศ
== ประวัติ ==
นายพิทักษ์ อินทรวิทยนันท์ เกิดเมื่อวันที่ 16 เมษายน พ.ศ. 2486 ที่อำเภอธัญบุรี จังหวัดปทุมธานี เป็นบุตรของนายนิกร กับนางเสมอ อินทรวิทยนันท์ มีพี่น้องทั้งสิ้น 8 คน สำเร็จการศึกษาจากโรงเรียนมัธยมวัดเบญจมบพิตร,โรงเรียนสวนกุหลาบวิทยาลัยและโรงเรียนกรุงเทพคริสเตียน จากนั้นสำเร็จการศึกษาวิทยาลัยอนุปริญญา ด้านการบัญชี จากวิทยาลัยกรุงเทพ (รุ่น 1)   ระดับปริญญาตรีและปริญญาโท สาขาบริหารธุรกิจ จากมหาวิทยาลัยอิสเทิร์น รัฐวอชิงตัน ประเทศสหรัฐอเมริกา
ด้านครอบครัวสมรสกับนางพรรณประภา อินทรวิทยนันท์
== การทำงาน ==
นายพิทักษ์ อินทรวิทยนันท์ เริ่มทำงานโดยเป็นผู้จัดการฝ่ายการตลาดและฝ่ายขาย ของบริษัท Hayashi International, Inc. เมืองซีแอตเทิล รัฐวอชิงตัน ประเทศสหรัฐอเมริกา กระทั่งปี พ.ศ. 2516 จึงกลับมาเป็นผู้จัดการฝ่ายนโยบายและวางแผน บริษัท โอสถสภา (เต็กเฮงหยู) จำกัด และก่อตั้งบริษัท อินเตอร์มาร์ท จำกัด ประกอบธุรกิจด้านการส่งออกหัตถกรรมไทยไปต่างประเทศ
ด้านการเมือง เคยเป็นที่ปรึกษานายกรัฐมนตรี (พลเอกชาติชาย ชุณหะวัณ) และเคยเป็นสมาชิกวุฒิสภา ในปี พ.ศ. 2532 ต่อมาได้เข้าร่วมงานกับพรรคชาติพัฒนา โดยได้รับตำแหน่งรัฐมนตรีช่วยว่าการกระทรวงการต่างประเทศ ในปี พ.ศ. 2539 เป็นรองหัวหน้าพรรคชาติพัฒนา ในปี พ.ศ. 2540 และเป็นรัฐมนตรีประจำสำนักนายกรัฐมนตรี ในปี พ.ศ. 2541 ต่อมาได้ถูกปรับออกจากตำแหน่งรัฐมนตรี จึงย้ายออกจากพรรคชาติพัฒนา ไปเป็นที่ปรึกษากลุ่มวังน้ำเย็นของนายเสนาะ เทียนทอง และเป็นรองหัวหน้าพรรคไทยรักไทย ในปี พ.ศ. 2543
ในการเลือกตั้ง พ.ศ. 2544 นายพิทักษ์ อินทรวิทยนันท์ ได้ลงสมัคร ส.ส. ในแบบบัญชีรายชื่อ ลำดับที่ 8 ของพรรคไทยรักไทย และได้รับเลือกตั้งเป็นสมาชิกสภาผู้แทนราษฎร และได้รับตำแหน่งรองนายกรัฐมนตรี ในรัฐบาล พ.ต.ท.ทักษิณ ชินวัตร
== เครื่องราชอิสริยาภรณ์ ==
== อ้างอิง ==
บุคคลที่ยังมีชีวิตอยู่
นักการเมืองไทย
รองนายกรัฐมนตรีไทย
รัฐมนตรีประจำสำนักนายกรัฐมนตรีไทย
สมาชิกสภาผู้แทนราษฎรไทยแบบบัญชีรายชื่อ
สมาชิกวุฒิสภาไทยแบบแต่งตั้ง
พรรคชาติไทย
พรรคชาติพัฒนา (พ.ศ. 2535)
พรรคไทยรักไทย
บุคคลจากโรงเรียนสวนกุหลาบวิทยาลัย
บุคคลจากโรงเรียนมัธยมวัดเบญจมบพิตร
บุคคลจากโรงเรียนกรุงเทพคริสเตียนวิทยาลัย
บุคคลจากคณะบัญชี มหาวิทยาลัยกรุงเทพ
บุคคลจากอำเภอธัญบุรี
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
รางวัลภาพยนตร์ไทย ชมรมวิจารณ์บันเทิง ครั้งที่ 2

รางวัลภาพยนตร์ไทย ชมรมวิจารณ์บันเทิง ครั้งที่ 2 ประจำปี พ.ศ. 2534 ผู้ที่ได้รับรางวัลได้แก่
== รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ==
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
5 - วิถีคนกล้า
2 - กะโหลกบางตายช้า กะโหลกหนาตายก่อน, น้องเมีย, เวลาในขวดแก้ว
สรุปจำนวนการเข้าชิง
13 - วิถีคนกล้า
10 - กะโหลกบางตายช้า กะโหลกหนาตายก่อน
9 - น้องเมีย, เวลาในขวดแก้ว
6 - นายซีอุย แซ่อึ้ง
4 - สยึมกึ๋ย
1 - กลิ้งไว้ก่อนพ่อสอนไว้, มาห์
== อ้างอิง ==
http://www.thaifilm.com/awardsDetail.asp?id=12 
หนังสืองานประกาศรางวัลภาพยนตร์ไทย ชมรมวิจารณ์บันเทิง พ.ศ. 2534
รางวัลภาพยนตร์ไทย ชมรมวิจารณ์บันเทิง ครั้งที่ 4

รางวัลภาพยนตร์ไทย ชมรมวิจารณ์บันเทิง ครั้งที่ 4 ประจำปี พ.ศ. 2536 ผู้ที่ได้รับรางวัลได้แก่
==รายชื่อบุคคลและภาพยนตร์ที่ได้รับการเสนอชื่อเข้าชิงรางวัล==
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
4 - ลูกบ้าเที่ยวล่าสุด
3 - ปีหนึ่ง เพื่อนกัน และวันอัศจรรย์ของผม, มือปืน 2 สาละวิน
1 - กอดคอกันแหวว
สรุปจำนวนการเข้าชิง
12 - มือปืน 2 สาละวิน
10 - ปีหนึ่ง เพื่อนกัน และวันอัศจรรย์ของผม, ลูกบ้าเที่ยวล่าสุด
9 - คนแซ่ลี้
4 - ท่านขุนน้อยน้อย แห่งสยาม
3 - กอดคอกันแหวว, ขอความรักบ้างได้ไหม
1 - เร็วกว่าใจ ไกลเกินฝัน
http://www.thaifilm.com/awardsDetail.asp?id=14 
== อ้างอิง ==
 
รางวัลภาพยนตร์ไทย
รางวัลภาพยนตร์ไทย ชมรมวิจารณ์บันเทิง ครั้งที่ 5

รางวัลภาพยนตร์ไทย ชมรมวิจารณ์บันเทิง ครั้งที่ 5 ประจำปี พ.ศ. 2537 ผู้ที่ได้รับรางวัลได้แก่
== รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ==
สำหรับผู้ได้รับรางวัลแสดงเป็น ตัวหนา
สรุปจำนวนการได้รับรางวัล
6 - คู่แท้ 2 โลก
3 - อำแดงเหมือนกับนายริด
1 - กาเหว่าที่บางเพลง, ฉลุยหิน คนไข่สุดขอบโลก
สรุปจำนวนการเข้าชิง
11 - อำแดงเหมือนกับนายริด
10 - คู่แท้ 2 โลก
9 - หอบรักมาห่มป่า, เฮโรอีน
5 - ฉลุยหิน คนไข่สุดขอบโลก
3 - กาเหว่าที่บางเพลง
1 - ม.6/2 ห้องครูวารี, สมปรารถนา
== อ้างอิง ==
http://www.thaifilm.com/awardsDetail.asp?id=15 
หนังสืองานประกาศรางวัลภาพยนตร์ไทย ชมรมวิจารณ์บันเทิง พ.ศ. 2537
 
รางวัลภาพยนตร์ไทย
รางวัลภาพยนตร์ไทย ชมรมวิจารณ์บันเทิง ครั้งที่ 6

รางวัลภาพยนตร์ไทย ชมรมวิจารณ์บันเทิง ครั้งที่ 6 ประจำปี พ.ศ. 2540 ผู้ที่ได้รับรางวัลได้แก่
== ผู้ได้รับรางวัล ==
ภาพยนตร์ไทยยอดเยี่ยม - 2499 อันธพาลครองเมือง (ไท เอนเตอร์เทนเมนท์)
ผู้แสดงนำฝ่ายชายยอดเยี่ยม - สัญญา คุณากร จาก ท้าฟ้าลิขิต
ผู้แสดงนำฝ่ายหญิงยอดเยี่ยม - เฟย์ อัศเวศน์ จาก ฝัน บ้า คาราโอเกะ
ผู้แสดงสมทบชายยอดเยี่ยม - อภิชาติ ชูสกุล จาก 2499 อัธพาลครองเมือง
ผู้แสดงสมทบหญิงยอดเยี่ยม - ชาช่า อัลเทอร์แมทท์ จาก 18 ฝน คนอันตราย
ผู้กำกับการแสดงยอดเยี่ยม - นนทรีย์ นิมิบุตร จาก 2499 อัธพาลครองเมือง
บทภาพยนตร์ดีเยี่ยม - วิศิษฎ์ ศาสนเที่ยง จาก 2499 อันธพาลครองเมือง
กำกับภาพยอดเยี่ยม - สอนธพ โสภณ จาก ท้าฟ้าลิขิต
ลำดับภาพยอดเยี่ยม - หม่อมราชวงศ์ปัทมนัดดา ยุคล, เอเดรียน เบรดี จาก ฝัน บ้า คาราโอเกะ
กำกับศิลป์ยอดเยี่ยม - เอก เอี่ยมชื่น จาก 2499 อันธพาลครองเมือง
ดนตรีประกอบยอดเยี่ยม - อมรพงศ์ เมธาคุณวุฒิ, ไพศาล จำนง และ เบเกอรี่ มิวสิก จาก ฝัน บ้า คาราโอเกะ
== อ้างอิง ==
http://www.thaifilm.com/awardsDetail.asp?id=16 
 
รางวัลภาพยนตร์ไทย
รางวัลภาพยนตร์ไทย ชมรมวิจารณ์บันเทิง ครั้งที่ 7

รางวัลภาพยนตร์ไทย ชมรมวิจารณ์บันเทิง ครั้งที่ 7 ประจำปี พ.ศ. 2541 ผู้ที่ได้รับรางวัลได้แก่
== ผู้ได้รับรางวัล ==
ภาพยนตร์ไทยยอดเยี่ยม - รักออกแบบไม่ได้ (แกรมมี่ ภาพยนตร์)
ผู้แสดงนำฝ่ายชายยอดเยี่ยม - เรย์ แมคโดนัลด์ จาก รักออกแบบไม่ได้
ผู้แสดงนำฝ่ายหญิงยอดเยี่ยม - ทาทา ยัง จาก รักออกแบบไม่ได้
ผู้แสดงสมทบชายยอดเยี่ยม - ศุภกรณ์ กิจสุวรรณ จาก เสือ…โจรพันธุ์เสือ
ผู้แสดงสมทบหญิงยอดเยี่ยม - ศรีพรรณ ชื่นชมบูรณ์ จาก รักออกแบบไม่ได้ 
ผู้กำกับการแสดงยอดเยี่ยม - ภิญโญ รู้ธรรม จาก รักออกแบบไม่ได้
บทภาพยนตร์ยอดเยี่ยม - วาณิช-ยุทธนา จาก รักออกแบบไม่ได้
ผู้กำกับภาพยอดเยี่ยม - ทวีศักดิ์ คุ้มผาติ จาก 303 กลัว/กล้า/อาฆาต
ลำดับภาพดีเยี่ยม - มหศักดิ์ ทัศนพยัคฆ์ จาก 303 กลัว/กล้า/อาฆาต
กำกับศิลป์ยอดเยี่ยม - นภดล ลาภนทีวิจิตร จาก 303 กลัว/กล้า/อาฆาต
== อ้างอิง ==
http://www.thaifilm.com/awardsDetail.asp?id=17 
 
รางวัลภาพยนตร์ไทย
ยงยุทธ มัยลาภ

ร้อยเอก นายแพทย์ ยงยุทธ มัยลาภ (เกิด 1 มิถุนายน พ.ศ. 2501) เป็น กรรมการมูลนิธิสุรเกียรติ์ - ท่านผู้หญิงสุธาวัลย์ เสถียรไทย อดีตโฆษกประจำสำนักนายกรัฐมนตรี ในรัฐบาล พลเอก สุรยุทธ์ จุลานนท์ และรัฐบาล พลเอก ประยุทธ์ จันทร์โอชา อดีตคณะโฆษกคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) และผู้ประกาศข่าวช่อง 5
== ประวัติ ==
ยงยุทธ มัยลาภ สำเร็จการศึกษาชั้นมัธยมศึกษาจากโรงเรียนเซนต์คาเบรียล ปริญญาตรีแพทยศาสตรบัณฑิต และวุฒิบัตรสาขาเวชศาสตร์เขตร้อนคลินิก จากมหาวิทยาลัยลอนดอน ประเทศอังกฤษ เมื่อปี พ.ศ. 2526 และ พ.ศ. 2530 ตามลำดับ
== การทำงาน ==
ยงยุทธ มัยลาภ ทำงานเป็นแพทย์ ประจำวิทยาลัยแพทยศาสตร์พระมงกุฎเกล้า ใช้เวลาว่างในการเป็นผู้ประกาศข่าว พิธีกรรายการโทรทัศน์ ทางช่อง 5 จนได้รับรางวัลโทรทัศน์ทองคำ สาขาผู้อ่านข่าวดีเด่นชาย ปี พ.ศ. 2537 รางวัลเมขลา (รายการคลินิกวันหยุด) รางวัลผู้ใช้ภาษาไทยทางสื่อวิทยุโทรทัศน์ดีเด่น ปี พ.ศ. 2544
ด้านการเมือง เคยสมัครรับเลือกตั้ง ส.ส. กรุงเทพมหานคร เขต 5 สังกัดพรรคนำไทย แต่ไม่ได้รับเลือกตั้ง และเคยเป็นที่ปรึกษารัฐมนตรีว่าการกระทรวงสาธารณสุข ต่อมาได้เข้ามารับตำแหน่ง โฆษกประจำสำนักนายกรัฐมนตรี ในรัฐบาลของพลเอกสุรยุทธ์ จุลานนท์ และได้ลาออกจาตำแหน่งในเดือนตุลาคม พ.ศ. 2550 โดยให้เหตุผลว่าไม่อยากเป็นที่ครหากรณีการถือครองหุ้น จากนั้นจึงได้เข้าไปเป็นที่ปรึกษาสถาบันมะเร็งแห่งชาติ และเป็นแพทย์ประจำโรงพยาบาลพญาไท 2 ต่อมาในปี พ.ศ. 2557 ได้เข้ารับตำแหน่งโฆษกประจำสำนักนายกรัฐมนตรี เป็นครั้งที่สอง ในรัฐบาลของพลเอกประยุทธ์ จันทร์โอชา ต่อมาเขาได้ขอลาออกจากตำแหน่ง เนื่องจากปัญหาสุขภาพ
นอกจากนั้นแล้วยงยุทธ มัยลาภ ยังเคยทำงานเป็นผู้ประกาศข่าว ประจำสถานีวิทยุโทรทัศน์กองทัพบก (ช่อง 5) และเคยเป็นประธานและกรรมการผู้จัดการใหญ่ บริษัท ดี.เอ็ม.อินเตอร์คอมมิวนิเคชั่น จำกัด อีกด้วย
== เครื่องราชอิสริยาภรณ์ ==
== อ้างอิง ==
บุคคลที่ยังมีชีวิตอยู่
ทหารบกชาวไทย
แพทย์ชาวไทย
ผู้ประกาศข่าวช่อง 5
พิธีกรชาวไทย
นักการเมืองไทย
โฆษกประจำสำนักนายกรัฐมนตรีไทย
พรรคนำไทย
บุคคลจากโรงเรียนเซนต์คาเบรียล
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ต.ม.
เมดีตาซียง

เมดีตาซียง (Méditation) เป็นท่อนดนตรีอินเตอร์เมซโซ จากองก์ที่สองของอุปรากรเรื่อง ตาอิส ของฌูล มัสแน คีตกวีชาวฝรั่งเศส  แต่งขึ้นสำหรับบรรเลงเดี่ยวไวโอลินร่วมกับวงออร์เคสตรา ออกแสดงครั้งแรกที่โรงอุปรากรปาแลการ์นีเย กรุงปารีส เมื่อวันที่ 16 มีนาคม ค.ศ. 1894
อุปรากรเรื่องนี้ดัดแปลงมาจากนวนิยายของอานาตอล ฟร็องส์ เนื้อเรื่องเกี่ยวกับทาอีส อดีตโสเภณีชาวอียิปต์ในคริสต์ศตวรรษที่ 4 ที่ไปบวชเป็นสาวกในคริสต์ศาสนา เนื่อเรื่องในตอนนี้กล่าวถึงตอนที่ทาอีสรำลึกถึงความรู้สึกวาบหวามรัญจวนใจ เมื่อครั้งยังเป็นสามัญชนอยู่  ต่อมาทาอีสเอาชนะกิเลสเหล่านี้ได้ และกลายเป็นนักบุญในที่สุด
งานดนตรีชิ้นนี้ได้รับความนิยมเป็นอย่างมาก ถูกนำมาบรรเลงซ้ำโดยศิลปินที่มีชื่อเสียง เช่น ยิตซัก เพิร์ลแมน, โย-โย มา, ยาสชา ไฮเฟตซ์
==อ้างอิง==
==แหล่งข้อมูลอื่น==
ผลงานของ ฌูล มัสแน
งานประพันธ์ดนตรีสำหรับไวโอลินและวงออร์เคสตรา
รางวัลภาพยนตร์ไทย ชมรมวิจารณ์บันเทิง ครั้งที่ 8

รางวัลภาพยนตร์ไทย ชมรมวิจารณ์บันเทิง ครั้งที่ 8 ประจำปี พ.ศ. 2542 ผู้ที่ได้รับรางวัลได้แก่
== ผู้ได้รับรางวัล ==
ภาพยนตร์ไทยยอดเยี่ยม - นางนาก (ไทเอ็นเตอร์เทนเม้นท์)
ผู้แสดงนำฝ่ายชายยอดเยี่ยม - ศรราม เทพพิทักษ์ จาก แตก 4 รัก โลภ โกรธ เลว
ผู้แสดงนำฝ่ายหญิงยอดเยี่ยม - ลลิตา ปัญโญภาส จาก เรื่องตลก 69
ผู้แสดงสมทบชายยอดเยี่ยม - แบล็ค ผมทอง จาก เรื่องตลก 69
ผู้แสดงสมทบหญิงยอดเยี่ยม - ศิริสิน ศิริพรสมาธิกุล จาก เรื่องตลก 69
ผู้กำกับการแสดงยอดเยี่ยม - เป็นเอก รัตนเรือง จาก เรื่องตลก 69
บทภาพยนตร์ยอดเยี่ยม - เป็นเอก รัตนเรือง จาก เรื่องตลก 69
กำกับภาพยอดเยี่ยม - ชาญกิจ ชำนิวิกัยพงศ์ จาก เรื่องตลก 69
ลำดับภาพยอดเยี่ยม - อังเคิล และ ปิติ จตุรภัทร์ จาก โคลนนิ่ง คนก๊อปปี้คน
กำกับศิลป์ยอดเยี่ยม - เอก เอี่ยมชื่น จาก นางนาก
ดนตรีประกอบยอดเยี่ยม - ภควัฒน์ ไววิทยะ และ ชาติชาย พงษ์ประภาพันธ์ จาก นางนาก
== อ้างอิง ==
http://www.thaifilm.com/awardsDetail.asp?id=18 
 
รางวัลภาพยนตร์ไทย
รางวัลภาพยนตร์ไทย ชมรมวิจารณ์บันเทิง ครั้งที่ 9

รางวัลภาพยนตร์ไทย ชมรมวิจารณ์บันเทิง ครั้งที่ 9 ประจำปี พ.ศ. 2543
== ผู้ได้รับรางวัล ==
ภาพยนตร์ไทยยอดเยี่ยม - บางกอก แดนเจอรัส เพชฌฆาตเงียบ อันตราย (ฟิล์มบางกอก)
ผู้แสดงนำฝ่ายชายยอดเยี่ยม - ปวริศร์ มงคลพิสิฐ จาก บางกอก แดนเจอรัสเพชฌฆาตเงียบ อันตราย
ผู้แสดงนำฝ่ายหญิงยอดเยี่ยม - จินตหรา สุขพัฒน์ จาก สตางค์
ผู้แสดงสมทบชายยอดเยี่ยม - สมบัติ เมทะนี จาก ฟ้าทะลายโจร
ผู้แสดงสมทบหญิงยอดเยี่ยม - เข็มอัปสร สิริสุขะ จาก สตางค์
ผู้กำกับการแสดงยอดเยี่ยม - ออกไซด์ และ แดนนี่ แปง จาก บางกอก แดนเจอรัสเพชฌฆาตเงียบ อันตราย
บทภาพยนตร์ยอดเยี่ยม - ออกไซด์ และ แดนนี่ แปง จาก บางกอก แดนเจอรัสเพชฌฆาตเงียบ อันตราย
กำกับภาพยอดเยี่ยม - ออกไซด์ และ แดนนี่ แปง จาก บางกอก แดนเจอรัสเพชฌฆาตเงียบ อันตราย
ลำดับภาพยอดเยี่ยม - ออกไซด์ และ แดนนี่ แปง จาก บางกอก แดนเจอรัสเพชฌฆาตเงียบ อันตราย
กำกับศิลป์ยอดเยี่ยม - เอก เอี่ยมชื่น จาก ฟ้าทะลายโจร
รางวัลดนตรีประกอบยอดเยี่ยม - อมรพงศ์ เมธาคุณาวุฒิ จาก ฟ้าทะลายโจร
== อ้างอิง ==
http://www.thaifilm.com/awardsDetail.asp?id=19 
 
รางวัลภาพยนตร์ไทย
รางวัลภาพยนตร์ไทย ชมรมวิจารณ์บันเทิง ครั้งที่ 10

รางวัลภาพยนตร์ไทย ชมรมวิจารณ์บันเทิง ครั้งที่ 10 ประจำปี พ.ศ. 2544
== ผู้ได้รับรางวัล ==
ภาพยนตร์ยอดเยี่ยม
*14 ตุลา สงครามประชาชน (ไฟว์สตาร์ โปรดักชั่น)
*Goal Club เกมล้มโต๊ะ
*จัน ดารา
*มนต์รักทรานซิสเตอร์
*สุริโยไท
ผู้กำกับยอดเยี่ยม
*บัณฑิต ฤทธิ์ถกล - 14 ตุลา สงครามประชาชน
*กิตติกร เลียวศิริกุล - Goal Club เกมล้มโต๊ะ
*ม.จ. ชาตรีเฉลิม ยุคล - สุริโยไท
*นนทรีย์ นิมิบุตร - จัน ดารา
*เป็นเอก รัตนเรือง - มนต์รักทรานซิสเตอร์
**
ผู้แสดงนำชายยอดเยี่ยม
* ศุภกรณ์ กิจสุวรรณ - มนต์รักทรานซิสเตอร์
*ธีรดนัย สุวรรณหอม - Goal Club เกมล้มโต๊ะ
*สุเทพ โพธิ์งาม - มือปืน/โลก/พระ/จัน 
*สันติสุข พรหมศิริ - จัน ดารา 
*สุวินิต ปัญจมะวัต - จัน ดารา 
*ศรัณยู วงษ์กระจ่าง - สุริโยไท 
ผู้แสดงนำหญิงยอดเยี่ยม
*สิริยากร พุกกะเวส - มนต์รักทรานซิสเตอร์
*คาร่า พลสิทธิ์ - ข้างหลังภาพ
*พิมพ์พรรณ จันทะ - 14 ตุลา สงครามประชาชน
ผู้แสดงสมทบชายยอดเยี่ยม
*โกวิท วัฒนกุล - Goal Club เกมล้มโต๊ะ
*เคนทร์สมุทร์ ฮัมเดอลิงก์ - Goal Club เกมล้มโต๊ะ
*บริวัตร อยู่โต - Goal Club เกมล้มโต๊ะ
*พงษ์ศักดิ์ พงษ์สุวรรณ - มือปืน/โลก/พระ/จันทร์
*สมชาย ศักดิกุล - มนต์รักทรานซิสเตอร์
*สรพงศ์ ชาตรี - สุริโยไท
*อำพล รัตน์วงศ์ - มนต์รักทรานซิสเตอร์
ผู้แสดงสมทบหญิงยอดเยี่ยม
*วิภาวี เจริญปุระ - จัน ดารา
*พรทิพย์ ปาปะนัย - มนต์รักทรานซิสเตอร์
*ภัทรวรินทร์ ทิมกุล - จัน ดารา
*วิยะดา โกมารกุล ณ นคร - ขวัญ-เรียม
*สิริวิมล เจริญปุระ - สุริโยไท
บทภาพยนตร์ยอดเยี่ยม
*เสกสรรค์ ประเสริฐกุล, บัณฑิต ฤทธิ์ถกล - 14 ตุลา สงครามประชาชน
*กิตติกร เลียวศิริกุล, ธนกร พงษ์สุวรรณ, ดุลยสิทธิ์ นิยมกุล - Goal Club เกมล้มโต๊ะ
*ศิรภัค เผ่าบุญเกิด - จัน ดารา
*เป็นเอก รัตนเรือง - มนต์รักทรานซิสเตอ์
กำกับภาพยอดเยี่ยม
*ณัฐวุฒิ กิตติคุณ - จัน ดารา
*ณัฐวุฒิ กิตติคุณ - Goal Club เกมล้มโต๊ะ
*วิเชียร เรืองวิชญกุล - บางระจัน
*ณัฐวุฒิ กิตติคุณ, วิเชียร เรืองวิชญกุล, เดชา ศรีมันตะ - ผีสามบาท
*ชาญกิจ ชำนิวิกัยพงศ์ - มนต์รักทรานซิสเตอร์
*อิกอร์ ลูเธอร์, สตานิสลาฟ ดอร์สิค - สุริโยไท
ลำดับภาพยอดเยี่ยม
*สุนิตย์ อัศวินิกุล - 14 ตุลา สงครามประชาชน
*กิตติกร เลียวศิริกุล, สุทธิพร ทับทิม - Goal Club เกมล้มโต๊ะ
*สุนิตย์ อัศวินิกุล - จัน ดารา
*หม่อมราชวงศ์ปัทมนัดดา ยุคล - มนต์รักทรานซิสเตอร์
*หม่อมเจ้าชาตรีเฉลิม ยุคล - สุริโยไท
กำกับศิลป์ยอดเยี่ยม
*เอก เอี่ยมชื่น - จัน ดารา
*บุญถิ่น ทวยแก้ว - บางระจัน
*วิทยา ชัยมงคล,สิรนัท รัชชุศานติ - มนต์รักทรานซิสเตอร์
*เจษฎา ผันอากาศ,ประเสริฐ โพธิศรีรัตน - สุริโยไท
ดนตรีประกอบยอดเยี่ยม
*ชาติชาย พงษ์ประภาพันธ์ - มนต์รักทรานซิสเตอร์
*ออเรนจ์มิวสิค - Goal Club เกมล้มโต๊ะ
*ชาติชาย พงษ์ประภาพันธ์ - จัน ดารา
*ชาติชาย พงษ์ประภาพันธ์ - บางระจัน
*ริชาร์ด ฮาร์วีย์ - สุริโยไท
รางวัลพิเศษ "เกียรติคุณแห่งความสำเร็จ" - ดอกดิน กัญญามาลย์ ศิลปินอาวุโสวงการภาพยนตร์ไทย
== อ้างอิง ==
http://www.thaifilm.com/awardsDetail.asp?id=20 
รางวัลภาพยนตร์ไทย ชมรมวิจารณ์บันเทิง
รางวัลภาพยนตร์ไทย
รางวัลพระราชทานพระสุรัสวดี ครั้งที่ 27 ประจำปี พ.ศ. 2547

รางวัลพระราชทานพระสุรัสวดี ครั้งที่ 27 ประจำปี พ.ศ. 2547 จัดเมื่อวันที่ 23 เมษายน พ.ศ. 2548
== ผู้ได้รับรางวัล==
ดนตรีประกอบยอดเยี่ยม - โหมโรง
เพลงนำภาพยนตร์ยอดเยี่ยม - โหมโรง
บันทึกเสียงยอดเยี่ยม - โหมโรง
กำกับศิลป์ยอดเยี่ยม - ทวิภพ
ออกแบบเครื่องแต่งกายยอดเยี่ยม - ทวิภพ
แต่งหน้าทำผมยอดเยี่ยม - โหมโรง
เทคนิคพิเศษยอดเยี่ยม - หมานคร
กำกับภาพยอดเยี่ยม - โหมโรง
ลำดับภาพยอดเยี่ยม - โหมโรง
บทภาพยนตร์ยอดเยี่ยม - โหมโรง
ผู้แสดงประกอบชายยอดเยี่ยม - อดุลย์ ดุลยรัตน์ จาก โหมโรง
ผู้แสดงนำชายยอดเยี่ยม - ปิติ เยาวนานนท์ จาก ไอ้ฟัก
ผู้แสดงหญิงยอดเยี่ยม - แอน ทองประสม จาก จดหมายรัก
ผู้กำกับภาพยนตร์ยอดเยี่ยม - อิทธิสุนทร วิชัยลักษณ์ จาก โหมโรง
ภาพยนตร์ยอดเยี่ยม - โหมโรง
== รางวัลพิเศษ ==
ศิลปินต่อต้านยาเสพติด พิจารณาคัดเลือกโดย ปปส. - ธนา สุทธิกมล และจีรนันท์ มะโนแจ่ม
==อ้างอิง==
http://www.thaifilm.com/awardsDetail.asp?id=79 
รางวัลตุ๊กตาทอง
พ.ศ. 2547
กาพย์สุรางคนางค์

กาพย์สุรางคนางค์ เป็นกาพย์ชนิดหนึ่งที่กวีนิยมแต่งในวรรณกรรมไทย แบ่งเป็น 3 ชนิด คือ กาพย์สุรางคนางค์ 28 กาพย์สุรางค์นางค์ 32 (กาพย์ธนัญชยางค์) และกาพย์สุรางคนางค์ 36 (กาพย์ขับไม้)
== ประวัติ ==
กาพย์สุรางคนางค์ มีหลักฐานควรเชื่อว่าได้ชื่อมาจากคาถาภาษาบาลีที่ยกเป็นตัวอย่างฉันท์ในจินดามณี คือ วิสาลวิกฉันท์ ที่มิได้กำหนดครุและลหุ ยกตัวอย่างว่า
๏ สุราคณา สุโสภณา รปิรโก สมานสิ ภิวันทโน สเรนโก รัตินทิวัง ฯ ๒๘ ฯ
๏ สรวมชีพถวาย บังคมโดยหมาย ภักดีภิรมย์ เสร็จจำนองฉันท จำแนกนิยม วิธีนุกรม เพื่อให้แจ้งแจง
๏ ซึ่งเสด็จโดยไนย ในวุตโตไทย คณสำแดง ยัตติยุตติ สัญญากรแถลง กำหนดอย่าแคลง นิพันธ์ฉันทา
๏ ถวายตัวประดิพัทธ์ ปราโมทย์มานัส รัดรึงปรีดา ลอองธุลี พระบาทภูวนา ยกนารถมหา คุณุประการ ฯ
== ฉันทลักษณ์ ==
=== กาพย์สุรางคนางค์ 28 ===
บทหนึ่งมี 28 คำ แบ่งเป็น 7 วรรค วรรคละ 4 คำ ลักษณะการส่งสัมผัสมี 3 แบบ ดังนี้
แบบที่ 1 บังคับเฉพาะสัมผัสระหว่างท้ายวรรคที่ 1 -2, ท้ายวรรคที่ 3 กับท้ายวรรคที่ 5 - 6 และสัมผัสระหว่างบท จากท้ายบทแรกไปยังท้ายวรรค 3 ในบทต่อไป พบในวรรณกรรมยุคแรก ๆ ดังตัวอย่าง
แบบที่ 2 เพิ่มสัมผัสระหว่างวรรค 4 กับวรรค 5 ขึ้นอีกแห่งหนึ่ง พบในงานยุคสมัยต่อมา ดังตัวอย่าง

แบบที่ 3 เพิ่มสัมผัสจนครบทุกวรรค ปรากฏในงานของสุนทรภู่ และงานยุคหลัง ๆ
ปัจจุบันนิยมแต่งแบบที่ 2 มากที่สุด
=== กาพย์สุรางคนางค์ 32 ===
เป็นกาพย์ประดิษฐ์ขึ้นใหม่ โดยพระราชวรวงศ์เธอกรมหมื่นพิทยาลงกรณ์ เพื่อใช้อธิบายประกอบภาพเรื่อง ศรีธนญไชย ฝีมือวาดของ เหม เวชกร ในหนังสือประมวญสารรายสัปดาห์ ซึ่งทรงตั้งชื่อว่า กาพย์ธนัญชยางค์ โดยทรงอธิบายว่ากาพย์นี้คือกาพย์สุรางคนางค์ 28 แบบเก่านั่นเอง แต่เพิ่มอีก 4 คำและเพิ่มสัมผัสเข้าอีก ต่อมาจึงเรียกกันว่า กาพย์สุรางคนางค์ 32 ตามลักษณะเดิม ตัวอย่างบทประพันธ์
=== กาพย์สุรางคนางค์ 36 ===
ก็คือ กาพย์ขับไม้ นั่นเอง หนึ่งบทมี 36 คำ แบ่งเป็น 9 วรรค วรรคละ 4 คำ บังคับสัมผัสข้ามวรรค 3 แห่งคือ ท้ายวรรคที่ 1 กับวรรคที่ 2, ท้ายวรรคที่ - กับ 6 - 7 และ 8, ท้ายวรรคที่ 4 -5 สัมผัสระหว่างบทส่งจากท้ายบทแรกไปยังท้ายวรรคที่ 3 ในบทต่อไป ด้วยเหตุที่กาพย์ขับไม้มีการกำหนดใช้วรรคละ 4 คำ เหมือนกาพย์สุรางคนางค์ จึงเรียกอีกชื่อหนึ่งว่า กาพย์สุรางคนางค์ 36 ดังตัวอย่าง
{| align = "center" width = "500"
| ๏ จักแสดงเพระเดช || องค์ไหนนฤเบศร || ปิ่นเกล้ากรุงศรี
|-
| ผ่านเทพอยุธยา || เรืองพระเดชา || ทั่วทั้งธรณี
|-
| อันตรายไพรี || บอาจราวี || ด้วยพระสมภาร
|-
| ๏ ท่านได้ไปปราบ || เกรงพระอานุภาพ || ทั่วทุกทิศาร
|-
| ท้าวราชนคเรศ || ทังจันตประเทศ || บเคยบันดาล
|-
| ถวายสุวรรณมาลย์ || ทั้งบรรณาการ || มากราบถวายเมือง
|-
| || || (จินดามณี)
|}
== อ้างอิง ==
== แหล่งข้อมูลอื่น ==
กาพย์
กาพย์
พนาวรรณ ศรีวะโลสกุล

พนาวรรณศรีวะโลสกล (ชื่อเล่น เตี๊ยบ) เป็นนักพากย์หญิงชาวไทย ประจำอยู่ที่ ROSE DEX และ WORKPOINT เป็นต้น นอกจากนี้ยังมีผลงานพากษ์ภาพยนตร์ ซีรีส์เรื่องต่าง ๆ อีกด้วย
== ผลงาน ==
=== การ์ตูนญี่ปุ่น ===
===การ์ตูนเกาหลีใต้===
หนูชื่อ จาดู (Hello Jado!) (เวิร์กพอยต์ทีวี) รับบทพากย์ มินจี
=== การ์ตูนต่างประเทศ ===
มายลิตเติ้ลโพนี่ มิตรภาพอันแสนวิเศษ (ไทก้า) รับบทพากย์ เรนโบว์แดช, ฟลัตเทอร์ชาย, เจ้าหญิงเซเลสเทีย, สวีทตี้เบล
=== การ์ตูนไทย ===
โฟร์แองจี สี่สาวแสนซน  (ช่อง 3)  รับบทพากย์  นีน่า  (พากย์เทอม พิเศษ:ตะลุยโลกมหัศจรรย์)
=== ภาพยนตร์ต่างประเทศ ===
Scott Pilgrim Vs.The World สก็อต พิลกริม กับศึกโค่นกิ๊กเก่าเขย่าโลก  รับบทพากย์  Knives Chau , Roxy Richter
เดอะ วูล์ฟเวอรีน พากย์เป็น มาริโกะ ยาชิดะ
===ซีรีส์ภาพยนตร์ต่างประเทศ===
8 เทพอสูรมังกรฟ้า (Workpoint TV) รับบทพากย์ อาจือ
==แหล่งข้อมูลอื่น==น้องโด้ดีงามวงศ์รักษ์
งามมี่ดีงาม สมัยก่อน2543 ปีที่แล้ว
ข้อมูล รายชื่อ นักพากย์ไทย
นิตยสาร Zenshu เล่มที่ 29 INTERVIEW
นักพากย์ชาวไทย
นักพากย์การ์ตูนชาวไทย
ไนท์กอนท์

ไนท์กอนท์ (Nightgaunt) เป็นอมนุษย์ในเรื่องชุดตำนานคธูลู ไนกอนท์ปรากฏตัวในบทกวี Night-Gaunts และนิยาย The Dream-Quest of Unknown Kadathของเอช. พี. เลิฟคราฟท์ โดยมีที่มาจากฝันร้ายในวัยเด็กของเลิฟคราฟท์เอง
==ลักษณะ==
ไนท์กอนท์มีรูปร่างคล้ายกับมนุษย์ แต่ผอม ผิวสีดำ และไม่มีใบหน้า ผิวหนังของไนท์กอนท์ลื่นและหยุ่น บนหัวมีเขาซึ่งหันเข้าด้านในสองข้าง มือเป็นกรงเล็บ มีหางที่เป็นหนามซึ่งไนท์กอนท์ใช้จี้ให้เหยื่อยอมแพ้ และสามารถบินได้ด้วยปีกด้านหลัง
เลิฟคราฟท์เองนั้นได้ระบุว่าไนท์กอนท์เป็นเผ่าพันธุ์ที่รับใช้นอเดนส์ ในเรื่อง The Strange High House in the Mist และเดอะดรีมเควสต์ออฟอันโนนคาดัธ แต่ไบรอัน ลัมลีย์ได้โยงไนท์กอนท์เข้ากับเกรทโอลด์วัน ยิบ ทสตลล์ 
ไนท์กอนท์มักจะอยู่ตามภูเขาในโลกแห่งความฝันแต่ก็สามารถพบเจอบนโลกและดาวอื่นได้ ไนท์กอนท์มักพยายามหลีกเลี่ยงมนุษย์ แต่ถ้ามีโอกาสก็จะใช้เล็บและหางจี้ให้ขยับไม่ได้ จากนั้นจึงจับพาบินขึ้นไปบนฟ้าก่อนปล่อยไว้ในพื้นที่ที่ต่ำลงมา บางครั้งพวกกูลก็จะใช้ไนท์กอนท์เป็นพาหนะเดินทางทางอากาศ
เผ่าแชนแทคซึ่งรับใช้ไนอาลาโธเทปนั้นกลัวไนท์กอนท์อย่างมาก
==หมายเหตุ==
==อ้างอิง==
สิ่งมีชีวิตในตำนานคธูลู
ภาพหลอนซ่อนรอยมรณะ

ภาพหลอนซ่อนรอยมรณะ (Memento) เป็นภาพยนตร์อเมริกันในปี 2000 ในแนวระทึกขวัญ-จิตวิทยา เขียนบทและกำกับโดยคริสโตเฟอร์ โนแลน ดัดแปลงมาจากเรื่องสั้นของน้องชายของเขาที่ชื่อโจนาธาน โนแลน เรื่อง "Memento Mori" ภาพยนตร์นำแสดงโดยกาย เพียร์ช รับบทลีโอนาร์ด เชลบี ชายผู้สูญเสียความสามารถในการรับความจำใหม่ ๆ ในช่วงเปิดเรื่อง (ซึ่งเป็นตอนจบของเรื่อง) มีเนื้อหาที่บอกว่าลีโอนาร์ดฆ่าเท็ดดี้ (โจ แพนโทเลียโน) ในข้อหาข่มขืนและฆาตกรรมภรรยาเขา โดยได้ข้อมูลจากนาตาลี (แคร์รี-แอน มอส)
ภาพยนตร์เรื่องนี้มีความโดดเด่นอย่างมากในโครงเรื่องและเรื่องราว เรื่องราวจะคลี่คลายออกเป็น 2 ส่วน อันหนึ่งเป็นสีและอีกอันหนึ่งเป็นภาพขาวดำ ส่วนภาพขาวดำเป็นเรื่องเล่าตามลำดับเวลา แสดงเนื้อหาว่าลีโอนาร์ดสนทนาทางโทรศัพท์กับใครบางคนในห้องโมเทล ในส่วนการสืบสวนของลีโอนาร์ดเป็นภาพสีที่จะเล่าเรื่องย้อนหลัง และตั้งแต่เริ่มต้น ผู้ดูจะไม่รู้เหตุการณ์ก่อนหน้า เช่นเดียวกับตัวลีโอนาร์ด โดยให้คนดูเกิดความสับสน จนเมื่อจบเรื่องจะเฉลยการสอบสวนทั้งหมดและเหตุการณ์ที่ทำให้เท็ดดี้เสียชีวิต
ภาพหลอนซ่อนรอยมรณะ ออกฉายรอบปฐมทัศน์เมื่อวันที่ 5 กันยายน ค.ศ. 2000 ที่เทศกาลภาพยนตร์นานาชาติเวนิส ได้รับเสียงตอบรับที่ดี เช่นเดียวกับเมื่อออกฉายที่โรงภาพยนตร์ในยุโรปในเดือนตุลาคม 2000 นักวิจารณ์ต่างชมเชยว่ามีเอกลักษณ์เฉพาะตัว กับโครงสร้างที่ไม่ได้เป็นเส้นตรงและเนื้อหาเกี่ยวกับเรื่องความทรงจำ การรับรู้ ความเศร้าโศก การหลอกตัวเอง และการแก้แค้น ภาพยนตร์ประสบความสำเร็จบนตารางบ็อกซ์ออฟฟิส ได้รับรางวัลหลายรางวัล รวมถึงได้รับเสนอชื่อเข้าชิงรางวัลออสการ์สาขาบทภาพยนตร์ดั้งเดิมยอดเยี่ยมและตัดต่อยอดเยี่ยม
== อ้างอิง ==
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2543
ภาพยนตร์ที่กำกับโดย คริสโตเฟอร์ โนแลน
ภาพยนตร์โดยซัมมิตเอนเตอร์เทนเมนต์
ภาพยนตร์ฟิล์มนัวร์
ภาพยนตร์ที่ถ่ายทำในรัฐแคลิฟอร์เนีย
ภาพยนตร์อนุรักษ์หอทะเบียนภาพยนตร์แห่งชาติสหรัฐ
บุญส่ง ชเลธร

ผู้ช่วยศาสตราจารย์ บุญส่ง ชเลธร ปัจจุบันเป็นรองคณบดีฝ่ายกิจการพิเศษ สถาบันรัฐประศาสนศาสตร์ มหาวิทยาลัยรังสิต ผู้อำนวยการการเลือกตั้งพรรคเสรีรวมไทย และอดีตรองเลขาธิการพรรคสร้างอนาคตไทย ชอบให้นักศึกษาเกรด
จบการศึกษาระดับปริญญาตรีการศึกษาเบื้องต้น จากวิทยาลัยครูสวนสุนันทา, ศิลปศาสตรบัณฑิต (รัฐศาสตร์) มหาวิทยาลัยรามคำแหง, รัฐประศาสนศาสตร์มหาบัณฑิต มหาวิทยาลัยรามคำแหง
นายบุญส่ง มีชื่อเสียงมาจากการเป็นนักศึกษาที่ทำกิจกรรมทางการเมืองในช่วงปี พ.ศ. 2513-พ.ศ. 2516 ในระหว่างเป็นนักศึกษามหาวิทยาลัยรามคำแหง ในช่วงก่อนเกิดเหตุการณ์ 14 ตุลาคม พ.ศ. 2516 ไม่นาน นายบุญส่งถูกจับพร้อมกับบุคคลอื่นอีก 12 คน รวมเป็น 13 คน ที่เรียกกันว่า "13 ขบถรัฐธรรมนูญ" ในข้อหาคอมมิวนิสต์และปลุกปั่นการต่อต้านรัฐบาล เนื่องจากการเดินแจกใบปลิวตามสถานที่ต่าง ๆ ในกรุงเทพมหานคร เช่น ประตูน้ำ, อนุสาวรีย์ชัยสมรภูมิ, สยามสแควร์ ยังความไม่พอใจแก่กลุ่มนักศึกษาและประชาชนโดยมากได้ จนกลายมาเป็นเหตุการณ์จลาจลในที่สุด
หลังเหตุการณ์ 6 ตุลาคม พ.ศ. 2519 นายบุญส่งได้หลบหนีเข้าป่าเนื่องจากเหตุการณ์ เมื่อออกจากป่าแล้ว ได้ไปใช้ชีวิตอยู่ยังกรุงสต็อกโฮล์ม ประเทศสวีเดน โดยประกอบอาชีพเป็นครูสอนภาษาไทย-สวีเดน ตั้งแต่ปี พ.ศ. 2529 และได้ทำการศึกษาเกี่ยวกับนโยบายรัฐสวัสดิการในแถบสแกนดิเนเวียด้วย  มีผลงานหนังสือเรื่องรัฐสวัสดิการสวีเดน
นายบุญส่งได้เดินทางกลับสู่ประเทศไทยในปี พ.ศ. 2552 และในกลางปี พ.ศ. 2553 ได้เข้าสังกัดพรรคการเมืองใหม่ด้วยการลงสมัครรับเลือกตั้งสมาชิกสภากรุงเทพมหานคร (ส.ก.) ในเขตบึงกุ่ม โดยมีการเลือกตั้งในวันที่ 29 สิงหาคม ปีเดียวกัน แต่ไม่ได้รับการเลือกตั้ง
==อ้างอิง==
เปิดตัวอดีตผู้นำ นศ.14 ตุลา สวมเสื้อ “ก.ม.ม.” ชิง ส.ก.บึงกุ่ม จากผู้จัดการออนไลน์
สร้างอนาคตไทย ถกนัดแรก ตั้ง “บุญส่ง ชเลธร” นั่งรองเลขาธิการพรรคคู่ “วัชระ”
==แหล่งข้อมูลอื่น==
จม.เปิดผนึก บุญส่ง ชเลธร
บุคคลจากมหาวิทยาลัยราชภัฏสวนสุนันทา
บุคคลจากคณะรัฐศาสตร์ มหาวิทยาลัยรามคำแหง
นักการเมืองไทย
พรรคสังคมประชาธิปไตยไทย
พรรคสร้างอนาคตไทย
พรรคเสรีรวมไทย
นักเคลื่อนไหวชาวไทย
บุคคลที่เกี่ยวข้องกับเหตุการณ์ 14 ตุลา
บุคคลที่เกี่ยวข้องกับเหตุการณ์ 6 ตุลา
บุคคลจากสถาบันรัฐประศาสนศาสตร์ มหาวิทยาลัยรังสิต
อาซึกิ มิโฮะ

อาซึกิ มิโฮะ  เป็นตัวละครเอกจากเรื่อง วัยซนคนการ์ตูน
== ประวัติ ==
นางเอกของเรื่อง อายุเท่ากับ มาชิโระ แอบชอบมาชิโระตั้งแต่ชั้นประถม และมาชิโระก็แอบชอบเธอตั้งแต่ชั้นประถมเหมือนกัน แต่ไม่เคยจะบอกรักกันเลยสักครั้ง กว่าจะรู้ว่าชอบกันก็อยู่ชั้น ม.3 กันแล้ว โดยรู้ในวันที่มาชิโระมาสารภาพว่าจะเป็นนักเขียนการ์ตูน และได้ขอเธอแต่งงานโดยสัญญาว่าถ้าฝันเป็นจริง (โดยการที่การ์ตูนของมาชิโระได้เป็นอะนิเมะและอาซึกิพากย์ตัวนางเอก) จะมาแต่งงานกัน ทำให้อาซึกิเขินได้วิ่งเข้าบ้านและตอบตกลงกลับมาทางอินเตอร์โฟน โดยมีข้อแม้ว่า จะไม่พบหน้ากันอีกจนกว่าฝันจะเป็นจริง จะคุยกันแค่ทางเมล์ ซึ่งไปซ้ำรอยกับที่ แม่ของอาซึกิ กับอาของมาชิโระเคยทำไว้
ล่าสุดมิโฮะ ได้มีโอกาสไปออดิชันให้เรื่อง "Natural+" ที่ นีซึมะ เอย์จิและอิวาเสะ ไอโกะเป็นคนเขียน แต่เธอก็ปฏิเสธการขอออดิชันไป เพราะว่าจะถือเป็นการพากย์ให้คู่แข่งของพวกโมริทากะ และตัวที่เธอไปออดิชัน มีโอกาสที่จะได้เป็นนางเอกของเรื่องด้วย จึงทำให้เธออาจจะผิดคำสัญญาที่เคยให้ไว้กับโมริทากะด้วย ทำให้ไอโกะแค้นเธอมาก เพราะว่าทั้งโมริทากะและอาคิโตะ นำหน้าเรื่องความรักไปมากกว่าเธอ
นามปากกา "อาชิโรกิ มุโตะ" มาจากการนำเอาชื่อ ของ โมริทากะ กับ มิโฮะ มารวมกัน ตอนแรกได้ชื่อว่า "อาชิโระ มุโตะ" แต่อาคิโตะบอกว่าไม่มีชื่อของเขาเลย เขาก็เป็นคนเขียนเรื่องเหมือนกันนะ จึงเติมตัว "กิ" ลงไป เป็น "อาชิโรกิ มุโตะ"
== อ้างอิง ==
วัยซนคนการ์ตูน
เซนเทคทาวเวอร์

เซนเทคทาวเวอร์ เป็นหอคอยส่งคลื่นสัญญาณวิทยุและโทรทัศน์ ในเขตบริกตัน ชานเมืองโจฮันเนสเบิร์ก ประเทศแอฟริกาใต้ มีความสูง 237 เมตร ถือเป็นหนึ่งอาคารที่เป็นที่รู้จักของเมืองโจฮันเนสเบิร์ก อีกอาคารหนึ่งคือ ฮิลล์โบรว์ทาวเวอร์
== อ้างอิง ==
== แหล่งข้อมูลอื่น ==
Emporis Website
สิ่งก่อสร้างสัญลักษณ์ของเมืองโจฮันเนสเบิร์ก
ซ
ซ
แบริ่ง (แก้ความกำกวม)

แบริ่ง แบริง (Bering, Bearing) อาจหมายถึง
== Bearing ==
ตลับลูกปืน อุปกรณ์ในการรองรับการหมุนของเพลา
แบริ่ง (การเดินเรือ) มุมอ้างอิงในการเดินเรือ
แบริ่ง คาปาซิสตี ค่าชี้บ่งความสามารถของดินในการรับภาระ ในทางวิศวกรรมเทคนิคธรณี
สถานีแบริ่ง สถานีรถไฟฟ้าบีทีเอส สายสุขุมวิท บริเวณทางแยกแบริ่ง กรุงเทพมหานคร
สถานีศรีแบริ่ง สถานีรถไฟฟ้ามหานคร สายสีเหลือง จังหวัดสมุทรปราการ
== Bering ==
ช่องแคบแบริง (Bering Strait) กั้นระหว่างประเทศรัสเซียกับรัฐอะแลสกาของสหรัฐอเมริกา
ทะเลแบริง (Bering sea) อยู่ทางใต้ของช่องแคบเบริง